ועדת העבודה והרווחה, כנסת 25, פרוטוקול מספר 140, 2024-01-08 00:00

ישראל אייכלר: ברוכים הבאים לישיבת ועדת העבודה והרווחה בנושא סוגיות משרתי מערך המילואים במלחמת חרבות ברזל

ישראל אייכלר:  אנחנו כבר עוסקים שלושה חודשים בנושאים האלו, והדברים מתחילים להתבשל

ישראל אייכלר:  יש צורך בטיפול מתן המענה המיידי בכול הנושאים האלה

ישראל אייכלר:       לפני שניתן את זכות הדיבור למציעים, ולמשפחות, אני רוצה לברך את שר האוצר בצלאל סמוטריץ', את מנכ"ל המשרד שלומי הייזלר, את ממשלת ישראל, שאתמול קיבלו החלטה היסטורית של הטבה של 9 מיליארד שקלים למערך משרתי המילואים, שהתחיל בפעימה הראשונה במיליארד וחצי

ישראל אייכלר:  התוכנית הזאת היא תוצר של מגוון נושאים שנדונו ועלו כאן בוועדה על ידכם, על ידי ארגוני המעסיקים, על ידי החיילים, על ידי חברי הכנסת, נשות המילואים, שנושא זה בוער להם

ישראל אייכלר:      מאז ה-7 באוקטובר עסקנו בהרבה נושאים, בעיקר בנושא החטופים בהתחלה, אבל לאחר מכן עסקנו בנושא המילואים

ישראל אייכלר:  חלקם קיבלו מענה באמצעות תקנות, או חקיקה

ישראל אייכלר:  למשל, שהעלנו את השכר היומי ל-300 ₪, הסכום המזערי, אלה שיש להם שכר מינימום

ישראל אייכלר:       היום יש לנו דיון מיוחד להאריך בעוד שלושה חודשים את התשלום היומי לחיילי המילואים, את שכר המינימום

ישראל אייכלר:  חלקם יקבלו מענה באמצעות החלטות ממשלה, וצווים שעוד יבואו לכאן לאישור, והחלק העיקרי שבדברים יהיה בהסכם קיבוצי בין האוצר לבין המעסיקים, אנחנו נפרט על כך יותר מאוחר

ישראל אייכלר:  על כול הדברים האלה ישבתי באופן אישי עם שר האוצר כמה וכמה פעמים, שגילה קשב, ופועל כול הזמן לפתרונות האלה, גם לנשות המילואים, וגם על חופשות לידה

ישראל אייכלר:      התוכנית כפי שהוצגה אמש על ידי ראש הממשלה, שר האוצר ושר הביטחון, בהיקף של 9 מיליארד ₪, נותנת מענה רטרואקטיבי ועתידי הן למשרתי המילואים, והן למשפחותיהם

ישראל אייכלר:  סוגיות כמו מענק משפחה, ייעוץ עסקי, תגמולים למשרתי מילואים, פיצויים, יקבלו מענה כבר עכשיו

ישראל אייכלר:      אגב, גם הנושא שהועלה פה עם אגף השיקום, על המחסור בעובדים של אגף השיקום, הם אמרו שהם צריכים עוד 53 תקנים

ישראל אייכלר:  דיברתי אתמול עם משרד האוצר, אנחנו העברנו אליהם את הדרישה של הוועדה ל-200 עובדים, כי מה שאנחנו צופים לאחר המלחמה, יהיו הרבה אנשים שיפנו לאגף השיקום

ישראל אייכלר:  אנחנו לא רוצים שיקרה מה שקרה בזמנים שעברנו, דובר על 200 עובדים נוספים לאגף השיקום

ישראל אייכלר:  אני מקווה שהם יוכלו לטפל בכול אחד ואחד מהפצועים והנזקקים מקרב חיילי צה"ל

ישראל אייכלר:      בהמשך יינתנו מענים גם בנושא דמי החל"ת, כפי שעלו כאן על ידי נשות המילואימניקים, וגם נושא שיפוי המעסיקים כפי שאמרתי, שאני מצפה שזה יהיה בהסכם קיבוצי בימים הקרובים, בין המעסיקים לבין האוצר

ישראל אייכלר:  אני פונה בהזדמנות זאת לארגוני המעסיקים, להזדרז עם הדיונים שעם האוצר, כי אני לא רוצה לעכב את שיפוי המעסיקים, את הפרשות הסוציאליות שמגיע לכם

ישראל אייכלר:  גם אתם צריכים לתת את החלק בהמרת ימי חופשה, מחלות ילד, ממשרתי המילואים לבני זוגם, זאת אומרת אישה שבעלה במילואים והילד חולה, שיקבלו תוספות של ימים כדי שתוכל להשתמש בהם

ישראל אייכלר:  אתם מכירים את הסוגייה, ואנחנו מבקשים שהמדינה תיקח את האחריות, וגם אתם המעסיקים, תתנו יד לשותפות

ישראל אייכלר:       אתם תקבלו שיפוי על ההפרשות שאתם מפרישים לסוציאליות, ואתם תתנו גם הגנה לחיילים שחוזרים מן החזית, שתהיה להם הגנה מפני פיטורים

ישראל אייכלר:  אנחנו דרשנו 90 יום, היום החוק אומר 30 יום

ישראל אייכלר:  שהאוצר והמעסיקים יסתדרו בניהם

אלון שוסטר: יש גם את סוגיית החל"ת של הנשים, של בני הזוג של המילואימניקים

ישראל אייכלר: דמי החל"ת כפי שעלו כאן ע"י נשות המילואימניקים

אלון שוסטר: חל"ת ושמירה על רצף תעסוקתי, יש רצף של דברים שלא מוסדרים

ישראל אייכלר: תכף נראה את התוכנית הממשלתית

אלון שוסטר: היו"ר, אתה אמרת שיש תוספת של 200 תקנים לאגף השיקום?     

ישראל אייכלר: כך הובטח לי אתמול בערב, ואני מקווה מאוד שהם יעמדו בזה, כי הם מבינים באוצר שמחכה לנו הרבה עבודה בשביל האנשים האלה

ישראל אייכלר:  כבר בימים הקרובים יהיה הסכם בין האוצר לבין המעסיקים, כדי שנוכל לבשר לאלפי המעסיקים שיש פתרון גם להם

ישראל אייכלר:       היות ואנחנו שותפים בכול המאבק הזה למען חיילי המילואים, לצטט את ההודעה של הממשלה אתמול

ישראל אייכלר:  הממשלה אישרה תוכנית מילואים של ראש הממשלה, שר האוצר ושר הביטחון על סך 9 מיליארד ₪

ישראל אייכלר:  בין הצעדים שיצאו לפועל באופן מיידי זה מיליארד וחצי ₪ למענקים, מתוכם 200 מיליון ₪ למסלול אדום למשרתי מילואים אשר עצמאיים

ישראל אייכלר:  כל אדם עצמאי שיוצא למילואים, אז העסקים שלו באופן טבעי נפגעים

ישראל אייכלר:       אני מבין שהמילואימניקים יקבלו את הכסף ללא דיחוי

ישראל אייכלר:  השר סמוטריץ' אמר שהם שמים על נס בראש סדר העדיפויות את אנשי ונשות המילואים ובני המשפחות שלהם

ישראל אייכלר:  השר גלנט אמר שהוא רוצה לתת למילואימניקים ובני משפחותיהם את התחושה שאתם לא לבד, זו אמירה מאוד חזקה וזה בא לידי ביטוי בתקציב

ישראל אייכלר:  אמפתיה יש מספיק לכולם, אבל פה מדובר בכסף

ישראל אייכלר:      מדובר במענק שיכול להגיע לעד 3,900 ₪ ללוחם משרת מילואים בעל משפחה, את הפירוט אתם תראו בתקשורת

ישראל אייכלר:  בנוסף, אושר מענק להורים לילדים עם צרכים מיוחדים, מענק לייעוץ עסקי, העלאת התגמול הלוחמים למינימום 300 ₪ ליום, ותוספת של 200 מיליון ₪ למסלול הפיצויים האדום למשרתי המילואים העצמאיים

ישראל אייכלר:       בהמשך, עם התקציב של 2024 יצאו לדרך עוד 2 פעימות נוספות

ישראל אייכלר:  הפעימה השנייה תצא מיד לאחר אישור תקציב המדינה לשנת 2024 על ידי הממשלה, אני מקווה שזה יהיה בחודש הקרוב

ישראל אייכלר:  יהיה עוד מענק רוחבי למשפחות בינואר, מענק חליפי לדמי אבטלה, חל"ת, וחל"ד לבני או בנות זוג

ישראל אייכלר:       במסגרת הפעימה השלישית יינתן מענק תע"מ, מענק מילואים עורפיים, חופשה משפחתית, שיפוי סוציאלי למעסיקים, מענק כלכלה לבית מורחב, שכר לימוד לסטודנטים, הרחבת מועדון בהצדעה, סיוע בתחום הדיור, והמשך תגמול מעבר ליום ה-60

ישראל אייכלר:  הובטחו פה הרבה דברים, ואם וכאשר זה יבוצע, יוכל להיות לנו צבא של חיילים שירגישו שהמדינה עומדת מאחוריהם

אלון שוסטר: גם מחבקת וגם מסייעת

ישראל אייכלר: ובעזרת ה' נעשה ונצליח

אלון שוסטר: היו"ר אני רוצה לחדד, ראשת אגף השיקום במשרד הביטחון כותבת לי שהיא לא מכירה

ישראל אייכלר: אמרתי היום למנהלת שהייתי צריך לצלצל אליה, כי אתמול בלילה זה קרה

ישראל אייכלר:  אני אדבר איתה היום, ואני אודיע לה, היא מאוד תשמח וכשזה יבוצע היא תתקשר אלי גם

ישראל אייכלר:  אני רוצה לפתוח את הדיון לבקשת המשפחות השכולות ומשפחות החטופים, אבל חבר הכנסת טור-פז ביקש כי הוא חייב ללכת, אז מיד לאחריו אני אתן לכם

משה טור פז: אדוני היו"ר, אנחנו חלק מלהקה נודדת שמסתובבת כאן, חבריי חברי הכנסת קרויזר, שוסטר, סולומון וניר, ראשי שדולת המילואים בכנסת משני צידי הבית

משה טור פז:  אנחנו עסוקים במילואים כול הזמן, לא רק עכשיו אלא באמת 365 ימים בשנה

משה טור פז:  אני אתחיל בלברך על ההחלטה המרחיבה הזאת שמביאה הרבה מאוד מהצרכים לידי ביטוי, ונוצרה בשיתוף פעולה עם צה"ל, עם קצין המילואים הראשי שנמצא כאן ועוד

משה טור פז:      אנחנו צריכים לתת את הדעת על האפשרות שבקרוב, וקשה לחזות מתי, יסתיים צו ה-8, ואז גם בשנת 2024, ללא צו 8, יהיה צורך לתת מענה נרחב לאלפי מילואים שישרתו בתעסוקה מבצעית

משה טור פז:  התוכנית הנוכחית נותנת מענה לחלק מהדברים, אבל חלקם תלויים בצו 8, ואנחנו נרצה לעמוד על כך שגם עם סיום צו ה-8, וחזרת מדינת ישראל ממצב מלחמה כביכול , עדיין עשרות אלפי המילואים ימשיכו להילחם בעזה, להיות בגבול לבנון ומקומות נוספים

משה טור פז:      נקודה שלישית ואחרונה, לצד המהפך שמסתמן פה בבשורת אנשי המילואים

משה טור פז:  אני רוצה לומר משהו גם כאיש מילואים עד לאחרונה

משה טור פז:  אנשי המילואים לא באים לשירות שלהם בגלל הכסף, הם לא דרשו או ביקשו מאיתנו שנתגמל אותם

משה טור פז:  זה המינימום שאנחנו חייבים לאנשים, שחלקם מסכן את חייו, וגם מי שלא עומד עכשיו בסכנת חיים מיידית, עוזב את כול החיים שלו, את המשפחה שלו או שלה, יש כרבע משרתות מילואים

משה טור פז:  הם משנים את כול אורך חייהם לטובת מדינת ישראל, ומקצה לקצה, אנחנו מדברים על 2 אחוז מהאוכלוסייה הישראלית, אז בואו נבין עד כמה אנחנו חייבים להכיר תודה לאותם 2 אחוזים, תודה רבה

ישראל אייכלר: תודה רבה, אנחנו נעבור עכשיו לשני נושאים כאובים

ישראל אייכלר:  את נושא החטופים אנחנו עושים כל שבוע, גם היום נעשה; אבל היום אנחנו נשמע גם את המשפחות השכולות, ורד אנסבכר, ופרידה מרציאנו, בבקשה

סעדיה מרציאנו: שלום, שמי פרידה מרציאנו, אמא של סמל ראשון איתי אליהו מרציאנו שנהרג ב-7 באוקטובר

סעדיה מרציאנו:  איתי היה לוחם בצנחנים, גדוד 890, הוא היה סמל מחלקה בבא"ח צנחנים

סעדיה מרציאנו:  ב-7 באוקטובר הוא היה בבית וב-7:00 הוא קיבל הודעה כללית מהמג"ד, למי שיש נשק, לקחת נשק ולהגיע לאזור שדרות

סעדיה מרציאנו:  איתי קם מהמיטה בלי היסוס, למרות שאני ניסיתי לעכב אותו, לעצור אותו ולהבין רגע על מה מדובר

סעדיה מרציאנו:  הוא הוציא את המדים הרטובים מהמכונה, לבש אותם, לקח נשק, ולמרות הפצרותינו שיחכה להסעה, שנחכה לראות מה קורה, הוא אמר אמא, בשביל זה התגייסתי, זה התפקיד שלי ואני יוצא

סעדיה מרציאנו:      הוא יצא, הם הגיעו לאזור קיבוץ יד מרדכי, בכניסה לקיבוץ

סעדיה מרציאנו:  שם יצאה איזושהי קבוצת ריצה של אזרחים משדרות

סעדיה מרציאנו:  איתי היה מפקד הצוות עם עוד כמה חיילים, הם ניסו להגן על האזרחים הללו

סעדיה מרציאנו:  הם נתקלו בחוליית מחבלים וכול החיילים – למעט אחד, וניצול אחד מקבוצת הריצה – כולם נהרגו

סעדיה מרציאנו:  3 שעות אחרי שהוא יצא מהבית, הוא היה הרוג

סעדיה מרציאנו:       היום זו הפעם הראשונה מאז ה-7 באוקטובר שאני יוצאת מהבית

סעדיה מרציאנו:  היה חשוב לי להגיע כדי לומר קודם כול בשביל איתי, חשוב לי לדעת שהבן שלי לא נהרג לשווא

סעדיה מרציאנו:  אני רוצה להמשיך את מה שהוא רצה לעשות באותו הבוקר

סעדיה מרציאנו:  אסור לעצור את המלחמה הזאת, צריך להמשיך אותה בכול הכוח ולסיים להשלים את כול המטרות שהתחייבנו אליהן

סעדיה מרציאנו:  צריך למוטט שם את שלטון החמאס, ובכול הכוח, אחרת הבן שלי נהרג לשווא, ועם זה אני לא אוכל לחיות

סעדיה מרציאנו:      הילד שלי היה בן 20, כול החיים היו לפניו

סעדיה מרציאנו:  הוא היה ילד עם המון חלומות, שאיפות, והוא היה יכול להגיע רחוק

סעדיה מרציאנו:  לא רק אני הפסדתי, מדינה שלמה הפסידה את הילדים האלה, ולכן חשוב שנקיים את הצוואה שלהם, ולא נפסיק, אחרת אנחנו נחזור בדיוק ליום שלפני ה-7 באוקטובר, תודה רבה

ישראל אייכלר: תודה רבה

ישראל אייכלר:  ורד אנסבכר

ורד אנסבכר: שלום, אני אחות של רב סרן יהודה נתן כהן, מ"פ בסיירת גבעתי

ורד אנסבכר:  בבוקר שמחת תורה יהודה הוקפץ, לחם בנחל עוז, טיהר את הקיבוץ ממחבלים ונכנס בקו האש, סיירת גבעתי הובילה את צה"ל בכניסה הקרקעית, ושבוע לאחר הלחימה יהודה ועוד שניים מחייליו נפלו, גם במותם הצילו חיילים רבים

ורד אנסבכר:      בחודשיים וחצי האחרונים, מאז שאנחנו נכנסו לסיפור הזה אנחנו מנסים להחיות אותו בכול דרך, כי זה הדבר היחיד שאיכשהו נותן כוח

ורד אנסבכר:  אנחנו מנסים ללכת לאורך הערכים והמטרות שהוא הציב

ורד אנסבכר:  יהודה היה ילד מאוד צהוב, תמיד צחקו עליו שהוא מאוד מעריך את המפקדים, את הצבא, את הממשלה ואת המדינה

ורד אנסבכר:  תמיד היה לו אמון מלא במה שקורה, אבל יחד עם זאת תמיד הייתה לו את היכולת לעצור ולהגיד, משהו פה לא נכון

ורד אנסבכר:  הוא ידע להגיד בענווה, תקשיבו אתם עושים פה טעות

ורד אנסבכר:  לעורר אנשים עם כול האמון הוא ידע להגיד בואו נעצור רגע ונחשוב

ורד אנסבכר:      אנחנו באנו לפה מפורום הגבורה, לדרוש שעד שנשלים את המלאכה עד הסוף, עד שנחזיר את החטופים הביתה, עד שנחזור לשלוט שליטה ישראלית ברצועה

ורד אנסבכר:  אנחנו מרגישים את ההיחלשות של הלחימה, ואסור לנו לחזור, אנחנו לא רוצים לדשדש במצב הזה עוד ועוד שנים, זו הדרישה של כול העם

ורד אנסבכר:  אני פוגשת הרבה מכול המגזרים, פורום המשפחות השכולות הוא כול החברה הישראלית, וכולם דורשים את אותו הדבר, להשלים את הלחימה עד הסוף

ורד אנסבכר:  לכבד את כול המטרות שהצבנו לנו, אסור לנו לחזור אחורנית

ורד אנסבכר:  יש איזו תחושה שמאוד קל עכשיו לסיים, כי לאנשים כבר נמאס, מיצו את האירוע של לחזור עכשיו שוב ללחימה אינטנסיבית, ההותר לפרסום כול בוקר קורע את הלב, ומי כמונו יודעים איזה כאב עצום זה

ורד אנסבכר:      מצד שני, אנחנו עם חזק, מתגלות לנו היכולות

ורד אנסבכר:  אני יכולה להגיד על עצמי, בסיום השבעה בעלי חזר להילחם בעזה, עכשיו הוא שוחרר אבל הוא הולך לחזור לתקופה הקרובה

ורד אנסבכר:  אני לא יחידת סגולה, כולם סביבי רוצים ומבינים שזה עת רצון, ועכשיו זה הזמן לסיים את המלאכה

ורד אנסבכר:  אני מבקשת, תקשיבו לעם, הוא מבקש לסיים את כול מטרות המלחמה שהצבנו, ואני מבקשת באמת מלב שותת דם וכואב, לא לחזור עם זנב בין הרגליים

ורד אנסבכר:  תודה

ישראל אייכלר: אני יכול רק לומר דברי נחמה, מן השמיים תנוחמו, המקום ינחם אתכם בתוך שאר אבלי ציון וירושלים ולא תוסיפו לדאבה עוד, שנדע רק שמחות

ישראל אייכלר:       כמעט כל שבוע אנחנו נותנים למשפחות החטופים לדבר

ישראל אייכלר:  אני חושב שהאנשים שרשומים פה דיברו אצלנו, בכול זאת אני רוצה לתת ליזהר ליפשיץ, בנו של עודד ליפשיץ, בבקשה

יזהר שי: קוראים לי יזהר ליפשיץ, ואני הבן של עודד ליפשיץ, בן 83 חטוף בעזה, ויוכבד ליפשיץ ששוחררה יחד עם נורית קופר עוד לפני הפעימות

יזהר שי:  שמענו בכאב ובקשב את מה שאמרתן, והבן שיצא עוד לפני שהכוחות התארגנו, כשהמפקד אמר לו תצא והוא לקח בגדים רטובים ממכונת הכביסה, זה הגיבור האמיתי

יזהר שי:  הוא יצא כשכולנו היינו בהלם ולא תפקדנו, והיו כמה מפקדים שכנראה הבינו את האירוע, ושלחו את הפקודים שלהם קדימה להגן על האזרחים, והכבוד הוא לנו

יזהר שי:       אני לא בא להגיד משהו שיש לחינם, או לא לחינם

יזהר שי:  הם גיבורים והם הלכו להציל את תושבי הדרום

יזהר שי:  אני לצערי מקיבוץ ניר עוז, אז הם לא הגיעו אלינו, אותנו טבחו 8 שעות, ביצעו בנו את השואה הפרטית שלנו, כולל כול מה שאנחנו יודעים שקרה

יזהר שי:  מדברים באמת על השלב השלישי, שיוצאים

יזהר שי:  אז גם אנחנו נמצאים כרגע בשלב השלישי שלנו, השלב הראשון היה 15 שנה לגור ולקבל פצמ"רים, לשמוע סיפורים למה לא נכנסים לשיפא, כי זה 150 הרוגים, ולמה לא יגמרו את זה, למה החמאס מורתע, למה צריך להרביץ לג'יהאד, וכול אחד ייקח לעצמו כסף, ייתן קצת לחמאס והכול יהיה טוב, נגלגל את הבלוף הזה קדימה, הוא יתפוצץ לנו בפנים, זה השלב הראשון

יזהר שי:      ה-7 באוקטובר זה השלב השני, הופקרנו בתוך הקיבוץ, וכרגע אנחנו בשלב השלישי

יזהר שי:  יחד עם צה"ל אנחנו עוברים לשלב 3, שהוא מבטיח לנו שלא נחטוף פצמ"רים, אל תדאגו, תמיד יישאר פצמ"ר אחד שיפול על יישובי הדרום פעם בשבוע, ואנחנו נחיה שם כי נגזר עלינו, ואנחנו אוחזים בקרקע הזאת משנת 1950

יזהר שי:      יש לנו ילדים וילדות שנאנקים

יזהר שי:  אני קורא כותרות ב-ווינט וכתוב שחלק קטועי גפיים, המצב שלהם קשה, כול הזמן יוצאות עוד ועוד עדויות כאלה, של אנשים שפחדו לדבר

יזהר שי:  אני חושב שבשלב השלישי אנחנו מפספסים משהו מאוד ייעודי שהיה צריך להחזיר אותם כאן ועכשיו, ואין משמעות לעוד פיר, או פחות פיר

יזהר שי:  רוחנו לא נחלשת, יש מגבלות לכוח לצערי

יזהר שי:  חבל שבשלושה חודשים לא מיגרנו את כול החמאס עד האחרון, והוצאנו את כול החטופים בריאים ושלמים

יזהר שי:  כנראה שהתמונה תהיה אחרת, אנחנו גם לא נמגר את כולם, וגם החטופים יצאו אומללים

יזהר שי:  לחלקם לא יהיה שווה לחיות והם יהיו באברבנאל, חלקם נכים נפשית, המשפחות שלהם יתרסקו בניסיון לשפץ אותם, וזה המצב שלנו

יזהר שי:  כרגע צריך למחוק את הבושה, כי זה לא יהודי להשאיר אותם בפנים, ואת המלחמות אנחנו כנראה נמשיך לעשות יחד כולנו

יזהר שי:  גם בצפון, גם בדרום, גם מול החות'ים, העיראקים והאיראנים, וכול מי ש"חובב ישראל"

יזהר שי:       אני קורא לכולם להבין שלנו נגמר הזמן, זה לא שיש עוד זמן, נגמר הזמן

יזהר שי:  במשפט שלמה הזה לתינוק כבר חתכו את הרגל ואת היד, ועדיין הוא צורח כי הוא אומר אני האמיתי, תוציאו אותי מבפנים

יזהר שי:  לא תהיה לנו תמונת ניצחון, לא יצאו משם שבויים חיים נורמליים, שירוצו ויחבקו את חיילי צה"ל היפים בעלי הבלורית, ועם ישראל ימחא כפיים

יזהר שי:  כנראה שנחווה משהו אחר, צריך להיות מוכנים אליו

יזהר שי:  צריך פשוט לעצור הכול ולהביא לנו את השבויים, אחרי זה נחשוב איך לא לחזור כול 50 שנה על דבר כזה, ואת המלחמה הבאה לעשות בלי שבויים, זה הרבה יותר קל

יזהר שי:      אפשר להיות הרבה יותר אגרסיביים, ואת האגזוזים של הטנקים להכניס למחילות

יזהר שי:  יש הרבה פטנטים שאפשר לעשות בלי שבויים

יזהר שי:  אנחנו כבר לא ישנים, ולצערי אין פה תמונה אחת של חטוף בחדר הזה, אני לא יודע אם יש פה עוד מישהו עם דסקית, אני מקווה שכן, אבל זה המצב, נכנסו לשגרה, שכחנו את החטופים בפנים, אנחנו מבצעים חיסולים אז גם אין משא ומתן, ואנחנו נקבל ערמת סחבות, גביות, ארונות ונעדרים לשלושים שנה כמו רון ארד, שלא ידוע על מקום קבורתם

יזהר שי:  לא בטוח שזאת תמונת ניצחון, תודה רבה

ישראל אייכלר: תודה רבה, יש עוד מישהו שרוצה לדבר?     

יגאל סרוסי: הבן שלי אלמוג נחטף מהמסיבה

יגאל סרוסי:  אני שותף וגם חולק על החבר שלי פה לידי

יגאל סרוסי:  אני רוצה להגיד דברים יותר אופטימיים

יגאל סרוסי:  אני חושב שהם יצאו משם חיים, ואנחנו נשקם אותם

יגאל סרוסי:  צריך לסיים את היעד השני, שזה חיסול החמאס, אבל כמובן בזה אני שותף לחברי, זה צריך להיות אחרי שהחטופים יחזרו

יגאל סרוסי:       אף פעם לא מציעים משהו אופרטיבי, משהו שבאמת יעשה משהו

יגאל סרוסי:  כשמדברים זה נגמר בדיבורים, אז אני מציע משהו לוועדה, ואני מציע שתעבירו את זה הלאה

יגאל סרוסי:  שמעתי פה על הרבה כסף, אושרו 9 מיליארד למילואים, שזה אדיר

יגאל סרוסי:  אני רוצה להציע משהו שגם קשור בכסף, הגליה מרצון למחבלים ולראש שלהם

יגאל סרוסי:  אני עשיתי חישוב קל, מדובר על 20,000 מועמדים, אפשר להצהיר על זה שכול מועמד יקבל מיליון דולר, סה"כ מדובר על 20 מיליארד שזה הרבה פחות ממה שאנחנו מוציאים, וצריך להוציא את זה, לדבר על זה, צריך להגיד שאנחנו מוכנים לתת תשלום גדול, גבוה, כדי שהמחבלים יעזבו מרצון, תמורת כמובן כול החטופים

יגאל סרוסי:  אם ידברו על זה הרבה, יכול להיות שזה יחלחל, וזה יגיע לאיזשהו מקום, תודה

ישראל אייכלר: תודה רבה, אני מניח שאם אתה אומר את זה בפומבי פה, אז אמרת את זה בטח בחדרים הסגורים

יגאל סרוסי: אמרתי את זה בחדרים הסגורים, בהודעות לאנשים ייעודיים, לא אמרתי את זה אף פעם בפומבי, זו פעם ראשונה

יגאל סרוסי:  ממני זה עובר אליכם, ואם אתם תוכלו להעביר את זה לשר האוצר ולראש הממשלה זה יהיה טוב

יגאל סרוסי:  אם יוציאו את זה, ויצהירו על זה בצורה ממלכתית

ישראל אייכלר: תודה רבה, תמר עשת

תמר עשת: אני בת דודה של אביתר דוד, בן 23, נחטף גם מהמסיבה

תמר עשת:  אני לא ארבה עוד על הדברים שנאמרו כאן, לצערי מה שאנחנו עוסקים במטה כרגע, זה הכנות ליום ה-100

תמר עשת:  יום ה-100 שבו המשפחה שלנו בשבי

תמר עשת:  עברנו כבר את זה שרבע שנה עם נמצאים שם, כול יום, כול שבוע אנחנו שומעים על עוד חטוף שמוגדר מאותו הרגע כגופה

תמר עשת:  השבוע התבשרנו על תמיר אדר

תמר עשת:  היום בבוקר פרסמו בכול העולם תמונות מאוד קשות של החטופות, המצב הזה מחמיר מיום ליום, לנו כואב יותר ויותר, ואיכשהו אנחנו מרגישים שלאט לאט אנחנו נשארים קצת לבד בזה, כולם אומרים לנו שהם איתנו, אבל אני לא רואה את זה

תמר עשת:  כל עצרת שאנחנו עושים, מגיעים פחות אנשים, הכיכר הולכת ומתרוקנת

תמר עשת:  אנחנו עושים מאמצים להגיד איך אנחנו מביאים אנשים אלינו

תמר עשת:       בעיקר מול חברי הכנסת אני רוצה להגיד שאנחנו מיום רביעי עד שבת צועדים מרעים אל תל אביב

תמר עשת:  ביום רביעי יש תפילה גדולה בכותל, תפילה משותפת של כול עם למען השבת החטופים

תמר עשת:  משבת בערב עד ראשון בערב, תהיה עצרת של 24 שעות, כי לנו אין רגע לישון, אנחנו לא ישנים בלילה

תמר עשת:  אני מזמינה את כולכם להגיע, להיות איתנו

תמר עשת:  עם תקשורת, בלי תקשורת, לבד, עם משפחה, תגיעו, תהיו איתנו, תודה רבה

ישראל אייכלר: תודה רבה, נקווה שוב שיקרה הנס שקרה ל-100 אנשים שיצאו, גם הם יצאו, גם אז לא האמנו שזה יכול להיות כול כך מהר, וזה היה

ישראל אייכלר:  יהי רצון, שזה יהיה במהרה, שישוחררו כולם בריאים ושלמים, תודה רבה לכם

ישראל אייכלר:  אנחנו נעבור למציעים, הראשון שבהם הוא יצחק קרויזר

ישראל אייכלר:  הנושא הוא הסיוע לאנשי מערך המילואים, בבקשה

יצחק קרויזר: תודה רבה אדוני היו"ר

יצחק קרויזר:  המעברים האלה הם לא פשוטים, ובראש ובראשונה לעניין התקציב כמו שאתה פתחת אדוני היו"ר, אני רוצה להצטרף אליך לתודות, לראש הממשלה, לשר הביטחון, לשר האוצר על ההבהרה המאוד חשובה הזאת, והאמירה המאוד ברורה לאנשי מערך המילואים

יצחק קרויזר:  מדינת ישראל עומדת מאחוריכם, עומדת איתכם, וכמו שציין חברנו, חבר הכנסת קינלי טור-פז, זה לא שחבר'ה רצים למילואים בשביל המענקים האלו, אבל האמירה פה היא מאוד ברורה וחשובה

יצחק קרויזר:       בהמשך למה שדובר פה, הנושא הזה באמת עלה בצורה משותפת של כול חברי שדולת המילואים

יצחק קרויזר:  חברת הכנסת טור-פז, סולומון, שוסטר ושרון ניר

יצחק קרויזר:  ללוחמי המילואים אין פוליטיקה בשדולה הזאת, וגם אצלך אדוני היו"ר הדיונים עניניים ומקצועיים, יש פה שיתוף פעולה מלא גם עם בני בן ארי, קצין מילואים ראשי והצוות שלו, עבודה טובה מאוד עבור אנשי מערך המילואים

יצחק קרויזר:      דיברנו גם בדיונים הקודמים אדוני היו"ר, על איזשהו צורך לייצר רשת ביטחון, מאחר ואנחנו יודעים מה קרה

יצחק קרויזר:  הימי מילואים ב-2023 ברורים והם כבר נעשו

יצחק קרויזר:  הם הגיעו כבר ל-100 ימי מילואים

יצחק קרויזר:  2024 תהיה גם רווית מילואים, וככל הנראה אנחנו עכשיו נכנסים למתכונת של שגרת מילואים רבה, ולכן הצורך הזה בהקמה של רשת ביטחון

יצחק קרויזר:       קודם, בוועדת חוקה דיברנו על קיצור תקופת ההתמחות לעורכי דין, ופה אנחנו מדברים על אגף השיקום, והתקנים שנדרשים כדי לשקם את הפצועים ואת הלומי הקרב

יצחק קרויזר:  זה בכול ועדה, וגם בוועדה שלך

יצחק קרויזר:  בכול נושא אנחנו מגיעים לבעיות שנוצרות במעגלים השונים, אם זה עבור משרת, או משרתת המילואים, וגם על בני הזוג והילדים, על המעגל השני והשלישי, ולכן אדוני היו"ר, אני חושב שכדאי שנייצר פה רשת שתכיל בתוכה שולחן עגול

יצחק קרויזר:  עשינו את זה במקביל אל מול משפחות החטופים במנהלת

יצחק קרויזר:  צריך לייצר שולחן עגול של משרדי הממשלה, כדי לכוון ולדייק את הצרכים של אנשי המילואים, המעגל השני שזה בני הזוג, והשלישי שזה הילדים, כדי להמשיך עם האמירה המאוד ברורה הזאת מי שמגן, מי שמשרת, מדינת ישראל עומדת איתו ביחד באירוע הזה

יצחק קרויזר:  תודה רבה

ישראל אייכלר: תודה רבה

ישראל אייכלר:  אני רוצה לפנות ישר לקצין המילואים הראשי, כדי לשמוע ממנו על הצרכים, ועל התוכנית הממשלתית, אם אתם מעורבים בזה או לא, תת אלוף בני בן ארי, בבקשה

מירב בן ארי: שלום לכולם, התוכנית כוללת בתוכה את הניסיון לתת מענה למעטפת האזרחית של משרת המילואים, גם ברמה הלאומית, וגם כפי שציין חבר הכנסת קרויזר, להסתכל גם על שנת 2024, כשנה שבה נצטרך לבצע מילואים בצורה יותר עצימה, וניסינו כאן להתמקד במענה לאוכלוסיות ספציפיות כגון עצמאיים, סטודנטים, מעסיקים וכו'

מירב בן ארי:       שמנו פה שורה של תגמולים ומענקים שאמורים להיכנס למשרתי המילואים, כשחילקנו את זה בין יחידות שמשרתות במערך הלוחם ויקבלו יותר, לבין יחידות שאינן במערך הלוחם, ויקבלו טיפה פחות, אבל כולם יקבלו

מירב בן ארי:  כולם זכאים למענה במעטפת המשפחתית, ובמעטפת התעסוקתית, ואנחנו מנסים גם לתת מענה במעטפת הלימודית, כול מה שקשור ללימודים האקדמיים

מירב בן ארי:       אני לא אעבור על כול המענקים, הכול פורסם, אם יש שאלות אני כמובן אענה

מירב בן ארי:  מיליארד וחצי אושר באופן מידי, ואנחנו כרגע עובדים על המנגנונים כדי לשלם את זה, וזה אמור לקרות להערכתי ממש בימים הקרובים

מירב בן ארי:  אנחנו עושים הכול כדי שזה יקרה כמה שיותר מהר

מירב בן ארי:      הדבר השני, עד העברת התקציב אמורים להיכנס כול שאר המנגנונים לתוקף, ונדע לשלב את כול התוכנית כולה, ולהפעיל אותה

מירב בן ארי:  המילואים עדיין משרתים בצו 8, וצפויים להמשיך ככה לפחות בחודשים הקרובים

מירב בן ארי:  צריך גם להגיד שלא סיימנו את המשימות, אנחנו עדיין נלחמים, גם בעזה, בצפון ובאיו"ש

מירב בן ארי:      בנוסף, הטיפול בהוקרה של מערך המילואים

מירב בן ארי:  הם לא רק באים בשביל תגמולים ומענקים, אלא יש פה באמת ערכים, אנשים שמוכנים להקריב את חייהם למען מדינת ישראל

מירב בן ארי:  לצערי רבים מחבריי, מפקודיי, ממערך המילואים שילמו בחייהם, או נפצעו במהלך ה-7 באוקטובר וכול הקרבות שבאו אחריו, ועדיין ממשיכים לעשות את זה, לא משנה מה כן התקבל או לא

מירב בן ארי:       המחויבות שלנו ושל המדינה, היא לדאוג להוקיר אותם, ולהעריך אותם

מירב בן ארי:  זה צריך לבוא בתגמול חומרי, וגם בהגנה על כול מה שהם משאירים מאחור בעורף, המשפחה, בן/בת הזוג, הילדים, העבודה והלימודים, כול זה באחריותנו לדאוג שיחכה להם עד שיסיימו את משימתם הלאומית

ישראל אייכלר: תודה רבה

ישראל אייכלר:  אלון שוסטר

אלון שוסטר: אני רוצה לברך את החלטת הממשלה, ואת העבודה שהקדימה אותה במערכת הביטחון

אלון שוסטר:  מעט שדולות יכולות להתברך בכנסת בעבודה רצינית, ובהצלחה כזו, וודאי לא רק שלנו, ולא נותר לי רק לבקש מכול הוועדות הרלוונטיות, בוודאי הוועדה הזו, לעקוב אחר ביצוע החלטות אלו

אלון שוסטר:  9 מיליארד ₪ לא מוציאים בחודש

אלון שוסטר:  ואנחנו נהיה פה

אלון שוסטר:       אני רוצה לעודד, לברך, להזכיר את החוק שהוועדה מקדמת, שאני אצמיד את החוק שלי אליה, או הפוך

אלון שוסטר:  זה מאוד חשוב, זה מופנה בשלב הזה לאוצר, כך אמר הקמל"ר או נציגו

אלון שוסטר:  זה החודש הרביעי של המלחמה שסופה מי ישורנו, והמשק מקיים סוג של מיסוי לטנטי, מוחבא, עבור החיילים שלנו

אלון שוסטר:       הערה אחרונה, נמצאים איתנו כאן נציגי איגוד העובדים הסוציאליים, והם העירו הערה חשובה שאומרת שחוזרים עכשיו מילואימניקים, בחלקם פגועי גוף, חלקם פגועי נפש

אלון שוסטר:  אני רוצה לברך מאוד את ההחלטה, אם אכן זו שהתקבלה, וציינת לנו, על תגבור משמעותי של תקנים לאגף השיקום, ויחד עם זה בקהילה המספרים יהיו אלפים רבים מאוד של מגויסות ומגויסים שיזדקקו לסיוע, כך קורה כמובן עם האזרחים, אבל מדובר בחיילים, מילואימניקים ואחרים

אלון שוסטר:      צריך לשים לב, אני לא בטוח שבמסגרת הזו שחלק מהתוכנית מאפשרת כ-1,500 ₪ לטיפולים, אבל אני כן רוצה לומר שמדינה חזקה צריכה להיבחן לא באיך היא מגייסת תרומות לטיפולים, ולא איך בפולסים אנחנו נותנים מענה, אלא איך אנחנו מקיימים מערך סדור, מערך רווחה, מחלקות לשירותים חברתיים, סדור, יציב, חזק עם כוח ראוי, שייתן טיפול בקהילה

אלון שוסטר:  אותם 200,000-300,000 מילואימניקים ומילואימניקיות, חוזרים לקהילה, ורצוי שבסיס השירות שיינתן יהיה בסיס ציבורי

אלון שוסטר:  עד כאן

ישראל אייכלר: אני מקווה שתקבל תשובות מרפרנטית ביטחון באגף התקציבים, עדי פרנקפורטר, שתכף תפרט את הדברים האזרחיים

ישראל אייכלר:       לך יש שאלה לקמל"ר

יוראי להב-הרצנו: תודה רבה על ההצגה שלך

יוראי להב-הרצנו:  כל תוכנית שמציעה תגמולים, ומביעה הערכה למשרתי המילואים היא חשובה, כי מדובר באנשים שעזבו את כול- - -     

ישראל אייכלר: תשאל שאלה; כי בזכות דיבור, על פי התקנון אצטרך לתת למציעים נוספים לפניך

יוראי להב-הרצנו: יש לי 2 שאלות לגבי שני נושאים שאני רוצה לדעת אם נתתם את דעתכם, ואיך הם מתורגמים

יוראי להב-הרצנו:  השאלה הראשונה היא עבור בני או בנות זוג שנשארים לטפל בילדים, שנאלצים לעתים להיות מוצעים לחל"ת, אנחנו רואים את התופעה הזאת רחבה מידי בתקופה הזו

יוראי להב-הרצנו:  המון אנשים שהוצאו לחל"ת, לתקופה שהיא בלתי מוגבלת, שספגו הרבה מאוד אבדות כלכליות בשלושה חודשים האלה

יוראי להב-הרצנו:  איך אתם נותנים את הדעת בנושא הזה מבחינת התוכנית הזאת, מבחינת תמלוגים, או מבחינת המלצות למחוקקים לתחום את היכולת להוציא לחל"ת, את משך הזמן, את המענה הכלכלי שניתן לאותן משפחות, לאותן נשים ולאותם גברים, זו השאלה הראשונה שלי

יוראי להב-הרצנו:      השאלה השנייה נוגעת לחזרה מהמילואים, אנשים בדרך כלל עושים מילואים חודש בשנה, שלושה שבועות בשנה

יוראי להב-הרצנו:  כאן מדובר על 3 חודשים ברצף, והציפייה מאותם אנשים שחזרו, לחזור מיד לשגרה, יום אחרי שהם חזרו מהמילואים

יוראי להב-הרצנו:  האם בעיניכם זו ציפייה סבירה?     

שפרה שחר: לא זו לא ציפייה, יש 5 ימי התאוששות לדעתי, והימים בתשלום אם אני לא טועה

יוראי להב-הרצנו: אני אשמח לקבל את התשובה מהקמל"ר

יוראי להב-הרצנו:  מה המענה שלכם לאותם אנשים שחזרו אחרי 3 חודשים מהמילואים, והאם יש להם שבוע הפוגה, או כמה ימים הפוגה, ואיך זה מתורגם

יוראי להב-הרצנו:  תודה רבה

ישראל אייכלר: לפני שתשיב אדוני הקצין, ששון גואטה בבקשה, אולי יהיה לך עוד כמה שאלות, שיוכל לענות על כולן ביחד

ששון גואטה: בקשר לאנשי המילואים, שהם עכשיו נמצאים בתקופות ארוכות, אתמול התראיינתי על זה, בדרך כלל באים ל-21 יום, לחודש, קובעים לך אימון לשבוע, אבל עכשיו לי יש חברים שהם כבר 80 יום

שפרה שחר: 93 יום הבן שלי בעזה

ששון גואטה: בנושא הזה הגשתי תיקון חוק, חיילי המילואים מוגנים ל-30 יום מפיטורין במקום העבודה לאחר שהם חוזרים, הגשתי לזה תיקון חוק ל-90 יום, שיהיה אפשר לשמור עליהם

ישראל אייכלר: אגב, זה עכשיו במשא ומתן בין המעסיקים לאוצר, ודרישת האוצר זה ל-90 יום

יצחק קרויזר: צריך לשים לב, יש מעסיקים שגם הם עצמם נמצאים במילואים

יצחק קרויזר:  צריך לייצר פה מנגנון של תמריץ, אולי דרך הוועדה

ישראל אייכלר: זה מספיק חשוב, אז תגיד את זה אחרי ששון

ששון גואטה: יש עוד נושא שהגשתי לגביו הצעת חוק, אנחנו מנסים לחפש את הדרך לעשות את זה

ששון גואטה:  כול הפרילנסרים, טכנאי מחשבים, מהנדסים שעובדים בחשבוניות בכול מיני חברות, הם יצאו למילואים, ואז כול חברה אחרת אומרת, הוא לא פה, אני לוקח מישהו אחר

ששון גואטה:  הוא לא פה כי הוא הלך להילחם בשביל המדינה שלנו, לשמור על המדינה

ששון גואטה:  החברה מצאה לה כבר טכנאי מחשבים אחר, או מהנדס אחר, ואז הוא מאבד את העבודה

ישראל אייכלר: העלית בעיה קשה מאוד, אין יחסי עובד ומעביד בניהם

ששון גואטה: בדיוק, הוא פרילנסר, זו לא איזו חברה גדולה, זה בן אדם שעובד על חשבונית, אם במזגנים, טכנאי מחשבים או מהנדס

ששון גואטה:  קודם כול הגשתי את הצעת החוק, שאני רוצה לשמור עליו 120 יום

ישראל אייכלר: זה כולל את אלה גם בחוק שלך? לאלה שאין יחסי עובד מעביד

ששון גואטה: לכול העצמאיים

ששון גואטה:  תיקון החוק של ההגדלה ל-90 זה תיקון אחד, הצעת החוק זה בנושא הפרילנסרים, העצמאיים הקטנים, שאנחנו צריכים לדעת איך אנחנו שומרים עליהם

ששון גואטה:  שאלו אותי איך אני רוצה לעשות את זה משפטית, אמרתי לו שהגשתי את ההצעת חוק, יש לי ייעוץ משפטי בכנסת, נחשוב ביחד, נתקן, נבוא לוועדה כול אחד עם רעיון, ואני מאמין שנמצא את הנוסחה המתאימה כדי שנוכל לשמור עליהם

ששון גואטה:  הם הופקרו פה

ששון גואטה:      דבר שלישי שמאוד חשוב, אנחנו רואים עליה במצוקות במשפחות משרתי ומשרתות המילואים

ששון גואטה:  מצוקה נפשית, מצוקה כלכלית, בעיות התנהגות של הילדים, קשיים של ההורים בטיפול הילדים

ששון גואטה:  ילדים בחרדות, אני אומר לך מקרוב, מבן דודי

ששון גואטה:  הילדים בחרדות, האבא הולך, הם דואגים

ששון גואטה:  הוא חזר לחופשה, לקח אותו לגן

ששון גואטה:      מה שקרה ב-7 באוקטובר, שהם יצאו חזק האויבים שלנו, האנשים הרעים האלה לרשתות החברתיות, והכניסו חרדות, הציבור נכנס לחרדות ויש בעיות עם הילדים

ששון גואטה:  זה משבר בסדר גודל כזה שזה לא ייפתר עם סיום המלחמה, ואין תוכנית ממשלתית למען רווחת המשפחות שיזדקקו לכך

ששון גואטה:  אנחנו צריכים לבדוק ולראות איך אנחנו מטפלים בנושא הזה, עם כול הנושאים של העובדים הסוציאליים, תודה רבה אדוני היו"ר

ישראל אייכלר: עתה, קצין המילואים חייב תשובות

מירב בן ארי: כן, אני אתחיל בבנות ובני הזוג כפי ששאלת, או בכלל המשפחות, כי אנחנו מסתכלים על כל התא המשפחתי

מירב בן ארי:  קודם כול, פתחנו את קרן הסיוע למשרתי המילואים, היא התחילה עם 70 מיליון מש"ח לפני חודשיים, עכשיו במסגרת התוכנית הזאת היא גודלת משמעותית, והיא נפתחה גם- - -     

יוראי להב-הרצנו: לכמה?     

מירב בן ארי: אם אני זוכר נכון, נוספו לשם עוד 200 מיליון ₪, הכוונה היא לעצמאיים, לתת להם תמיכה, אבל גם לבנות הזוג של המשרתים

מירב בן ארי:  כול ירידה בהכנסה של בת הזוג, אם היא נשארה בבית ולא הלכה לעבודה, או אם היא עצמאית והיא נפגעה בהכנסתה כתוצאה מזה שהייתה צריכה להישאר עם הילדים, הקרן משלמת לה את מלוא הדלתא

יוראי להב-הרצנו: את מלוא הדלתא? ואתם מעריכים ש-270 מיליון ₪ יספיקו לטובת הדבר?     

מירב בן ארי: כרגע אנחנו משלמים את מלוא הדלתא עד לגובה המקסימום שמתיר לנו החוק של ביטוח לאומי, זה לא יהיה יותר מ-47,000 בחודש, זה מה שאנחנו משלמים למשרת, אבל הקרן נותנת לזה מענה

מירב בן ארי:  בנוסף לזה אנחנו הכנסנו מענקים לכול מי שהוא משרת מילואים והורה לילדים מתחת לגיל 14, זה מענק שכבר נתנו, ועכשיו אנחנו נותנים אותו שוב

מירב בן ארי:  משרתים ביחידות לוחמות יקבלו 833 ₪, יתר היחידות יקבלו 500 ₪, וזה יינתן בכול עשרה ימים, למי שביצע מעל 40 יום כי ברור לנו שיש קשר למשך כפי שציינת

מירב בן ארי:      אנחנו נותנים מענק של 2,000 שקלים למשפחות עם ילדים עם צרכים מיוחדים, מתוך ההבנה שזו אוכלוסייה שאנחנו צריכים לסייע יותר, ובנוסף לזה עוד מענק כלכלת הבית, כי גם הוצאות משק הבית גדלו, אם זה על ידי בייביסיטר או על ידי הוצאות אחרות, בסך 2,500 ₪

מירב בן ארי:  מענק חד פעמי מורחב למי ששירת מעל 45 ימים

מירב בן ארי:      בנוסף, ייעוץ לטיפול זוגי בסך של עד 1,500 שקלים למי ששירת 30 ימים ומעלה, גם זה ניתן

מירב בן ארי:  כפי שצוין פה, את ההגנה על בן/בת הזוג הארכנו כבר עד ל-1 במרץ, בנוסף אנחנו במסגרת המשא ומתן של האוצר מול המעסיקים, ביקשנו שתהיה הגנה מורחבת, בדיוק כפי שביקשת ל-90 יום, גם אנחנו חושבים שזה מן הראוי להגן על מקום העבודה- - -     

ששון גואטה: יש את הנושא של ימי החופשה, למי החוק אתה יכול לצבור שנתיים ימי חופשה, חוץ מהצוברת

מירב בן ארי: זה במסגרת המשא ומתן

ששון גואטה: אדוני היו"ר, בן אדם יכול לצבור עכשיו שנתיים ימי חופשה חוץ ממה שיש לו בשוטף? יש כאלה שתכננו בנובמבר לצאת לחופשה עם המשפחה, או חופשה זוגית, והם נכנסו למילואים

ששון גואטה:  מה שקורה עכשיו, זה שימי החופשה שלהם נמחקים

ישראל אייכלר: הם מפסידים את ימי החופשה

ששון גואטה: הם מפסידים את ימי החופשה כי זה מתאפס להם בשנה השלישית

ששון גואטה:  אתה יכול לשמור רק שנתיים אחורה

מירב בן ארי: זה במסגרת אותו משא ומתן

מירב בן ארי:  בנוסף לדבר הזה, אנחנו מטפלים גם באוכלוסייה שהיא מובטלת, כולל חזרה מחופשת לידה שהוארכה וכן הלאה

מירב בן ארי:  גם פה אנחנו נותנים מענק חד פעמי של 4,500 ₪, וגם הקרן מסייעת בתקופה הזו, זה נכון גם למשרת וגם לבן/בת הזוג

יוראי להב-הרצנו: שאלתי בנוגע למשוחררים?     

מירב בן ארי: אני עדיין בשאלה הראשונה

מירב בן ארי:  זה בהקשר הזה, ומעבר לזה אנחנו נותנים שובר לחופשה שגם פה יש הבדל בין מי שבמערך הלוחם, לבין מי שלא, ומי שעם ילדים

ששון גואטה: מה זה שובר חופשה?     

מירב בן ארי: אנחנו נותנים שובר לחופשה של 3,500 ₪ למערך הלוחם במלונאות בארץ

מירב בן ארי:  שאלת לגבי חזרה מהשירות

מירב בן ארי:  אחד, קודם כול בסיום תקופת הלחימה, כול יחידה כזאת מקבלת תקופה של 3 ימים שבה היא בעצם עוברת עיבוד של מה שהיה, כולל חזרה לכשירות ולכוננות, ששם מנסים לזהות אם יש חיילים שצריכים טיפול, סיוע או ליווי מעבר לנדרש

מירב בן ארי:      בנוסף, הם מקבלים 5 ימים בבית על חשבון ימ"מ, בשביל לחזור להתאפס על החיים, להתאושש, וגם את התקופה הזאת אנחנו שוקלים להגדיל ל-7 ימים, כי יש לנו משרתים שמשרתים 100 ימים אוטוטו, ולכן חשבנו שנכון להאריך גם את הדבר הזה

מירב בן ארי:      לגבי המעסיקים והעצמאיים, המעסיקים נמצאים במשא ומתן מול האוצר, אני מאוד מקווה, וחושב שזה מאוד חשוב שזה יכנס ביום חמישי במסגרת סגירת התקציב, זה לפחות כרגע מה שדובר בהחלטת הממשלה אתמול

ישראל אייכלר: אני רוצה לחדד את הנושא שהזכרת פה, העניין של מי שמאריכה את חופשת הלידה, מה אמרת?     

מירב בן ארי: מי שמאריכה את חופשת הלידה מתוך זה שבן זוגה נמצא כרגע בשירות מילואים, ואין לה מענה אחר, אז אנחנו נותנים במסגרת קרן הסיוע מענה, הגדרנו כרגע מנגנון שאומר על החודש הראשון 75% מהשכר, ועל החודש השני 50% מהשכר, ובמסגרת החלטת הממשלה אתמול, התווסף פה עוד מענק של 4,500 ₪ למישהי כזאת, כדי לנסות לתת מענה לתקופה הזאת

מירב בן ארי:      בנוסף לעצמאיים, הגדיר שר האוצר שעצמאיים שמשרתים במילואים, יצטרפו למסלול האדום שיוגדר על ידי רשות המיסים, אותו המסלול שמטפל בעסקים של המפונים, גם בצפון וגם בדרום, וזה נותן מענה לא רק לרווח, אלא גם להוצאות ולהפסדים

מירב בן ארי:  יש פה נציג מהאוצר, אז אולי הוא ידע להתייחס לזה יותר בהרחבה ממני

מירב בן ארי:      קרן הסיוע לבוא היכן שיש פערים, שתוכנית רשות המיסים לא יודעת לתת מענה

מירב בן ארי:  צריך להגיד שעצמאיים זה באמת שוק מאוד שונה, כול עצמאי הוא עולם בפני עצמו, וצריך רגע לדעת לתת את המענה הנפרד

מירב בן ארי:  הקמנו במסגרת קרן הסיוע צוות מורחב שעוסק רק בפניות של העצמאיים, ואנחנו לא מתכוונים להשאיר אף אחד מאחור

ישראל אייכלר: תודה רבה

אלון שוסטר: האם אנשים יוצאים למילואים, נשים, גברים, גם פחות מ-60 יום, יוצאים ל-50 יום, זה המון

אלון שוסטר:  הם נשארים בבית, מתקשים, והדיכוטומיה הזאת שאנחנו נותנים סיוע, בשנה רגילה גם 20 יום זה לא מעט

אלון שוסטר:  יוצאים ל-50 ימים, אני חושב שהיה צריך למצוא דרך כדי שגם מענקי כלכלת בית, ארנונה כדי לתת משהו

מירב בן ארי: אני מזכיר שכבר נתנו, מענק כלכלת הבית, ומענק ההוצאות האישיות, נתנו אותם כבר בסיום חודש הלחימה הראשונה

מירב בן ארי:  עכשיו אנחנו מדברים על סבב שני של הדבר הזה, כרגע הגדרנו שהתקופה המזכה היא 45 יום לתוכנית הזאת

מירב בן ארי:  מי ששירת פחות מזה קיבל מענה של כלכלת בית, קיבל מענה של הוצאות אישיות, וכמובן שהוא יקבל את התגמולים על תקופת השירות שהוא ביצע, שזו תוספת משמעותית

ישראל אייכלר: אני רוצה לבקש מנציגת האוצר, עדי פרנקפורטר, שהיא רפרנטית ביטחון באגף התקציבים, להגיד דברים שעדיין לא נאמרו, כל מה שהוא פירט אנחנו יודעים

ישראל אייכלר:  למשל, חבר הכנסת שוסטר שאל שאלה לגבי הטיפול האזרחי בקהילה, או שאר הדברים שאת רוצה להגיד בקשר לתוכנית הממשלתית

עדי פרנקפורטר ישראלי: כפי שכבר קצין המילואים הראשי ציין, יש תוכנית רחבה

עדי פרנקפורטר ישראלי:  אני אתייחס למענקים שהוא לא התייחס אליהם

עדי פרנקפורטר ישראלי:  הורחב התגמול המיוחד מעבר ל-60 יום כול עוד קיים הצו 8, של ה-130 ₪ הנוספים שניתנים ליום, עד עכשיו היו רק למפקדים לוחמים, זה הורחב לכלל המשרתים עד סוף הצו 8

עדי פרנקפורטר ישראלי:       תהיה תעסוקה מבצעית של משרתי המילואים בשנת 2024, ויהיה גם שירות רגיל של מילואים בשנת 2024, וגם שם יהיו מענקים של 100 ₪ ליום, למי שאינו משרת בתעסוקה מבצעית, ולמי שמשרת בתעסוקה מבצעית, על העשרה ימים הראשונה הוא יקבל 100 ₪, על עשרה הימים הבאים 150 ₪, ומהיום ה-21 עד ה-30, 200 ₪ ליום

עדי פרנקפורטר ישראלי:  זה קצת תחליפי לתגמול המיוחד שקיים

עדי פרנקפורטר ישראלי:      התייחסת באופן חלקי למענה החליפי לדמי אבטלה, והגדלת דמי לידה

עדי פרנקפורטר ישראלי:  הוקמה קרן הלוואות למשרתי מילואים עצמאיים בערבות המדינה, זה דבר שכבר קם

עדי פרנקפורטר ישראלי:  טיפול רגשי וזוגי הוצע במתווה למשרתי מילואים ששירותו מעל 30 יום, יש להם שוברים של 1,500 ₪ לכול אחד מסוגי הטיפולים

עדי פרנקפורטר ישראלי:  זה טיפולים שיוכלו להיות ממומשים במשך כמה שנים

עדי פרנקפורטר ישראלי:      גם החופשות, שיש דיפרנציאציה בין משרתי מילואים לוחמים ועורפיים, בעלי משפחות ושאינם בעלי משפחות, יוכלו להיות ממומשים עד סוף שנת 2026, זה גם חלק מהמתווה

עדי פרנקפורטר ישראלי:  בנוסף, מוגדל מועדון בהצדעה ב-30 משל"ח, כדי לתת מענה של תרבות ופנאי למשרתי המילואים והמשפחות

עדי פרנקפורטר ישראלי:  תהיה עדיפות במחירי מטרה של עשרה אחוזים נוספים, כבר היום יש איזושהי העדפה למשרתי המילואים, ההעדפה הזאת תגדל

שפרה שחר: בכמה דירות מדובר?     

עדי פרנקפורטר ישראלי: אני לא יודעת בדיוק

שפרה שחר: משום שמדובר לדעתי במספר מאוד קטן, שהוא כול כך זניח לעומת משרתי המילואים, אז כדאי לא להתפאר בזה

עדי פרנקפורטר ישראלי: מדובר בדירות באזורי עדיפות לאומית

ישראל אייכלר: מותר לך לשאול שאלות, אבל אין לך שום זכות לפגוע, לזלזל בנציגת האוצר שמביאה הטבה לחיילי המילואים, זה שזה מעט דירות, אנחנו יודעים שיש מעט מאוד דירות בהיצע

עדי פרנקפורטר ישראלי: בהקשר של נדל"ן, יקודם סבסוד פיתוח של 50,000 ₪, באזורי עדיפות לאומית א' ו-ב', גם שם זה מוגבל בכמות הדירות שקיימות לשיווק, אבל על מה שיש

עדי פרנקפורטר ישראלי:  אם יש עוד שאלות אני אשמח להתייחס

ישראל אייכלר: בעניין האבטלה, אדם שיצא מובטל ויצא למילואים, מה קורה איתו?     

עדי פרנקפורטר ישראלי: מקבל מענק של 4,500 ₪ מקרן הסיוע למילואים

יצחק קרויזר: גם בתווך בין שני השמ"פים?     

עדי פרנקפורטר ישראלי: יש לנו תנאי שהוא שירת לפחות 45 יום במילואים, בתקופה המזכה של צו 8

יצחק קרויזר: כמה זמן הוא יכול?     

עדי פרנקפורטר ישראלי: הוא מקבל את זה באופן חד פעמי, זה מענק חד פעמי

יצחק קרויזר: הדלתא שיש לחלק מהמילואים כי הם סיימו 80 ימי מילואים ב-2023, והם נכנסים לרבע השני שזה 2024, בתווך הזה הוא מקבל איזשהו מענק? הוא יכול לחזור לביטוח לאומי?     

עדי פרנקפורטר ישראלי: אם הוא משרת גם בשנת 2024, וגם בשנת 2023, ויש לו רווח בין לבין, הרווח אמור להיות די משמעותי לפי קצין המילואים, אז יש שם רק את המענק החד פעמי שמתקבל בלי קשר לכמה הפסקה הייתה לך בשירות המילואים

מירב בן ארי: אנחנו נותנים דרך קרן הסיוע תמיכה, כי ברור לנו שהמחזור הראשון של המילואים, שחוזרים לסבב לחימה לאחר שהיו בבית חודש או חודשיים, הם יהיו האוכלוסייה הכי מאותגרת בהיבט הכלכלי המשפחתי, הלימודי

מירב בן ארי:  שם אנחנו ממקדים את ההגנות שלנו ואת הסיוע

יצחק קרויזר: אנחנו רוצים להגן על המילואימניק שלא יהיה אפשר לפטר אותו, ולהאריך מ-30 ל-90

יצחק קרויזר:  אבל יש לא מעט בעלי עסקים, בעיקר הקטנים, העצמאיים שגם הם משרתים במילואים והם גם בפלונטר שהם נמצאים בו, חוזר אליהם עובד לחודש, חודשיים, הם מנועים עכשיו מלפטר אותו

יצחק קרויזר:  יש על המעסיק עול שלו שהוא עצמו משרת במילואים, וגם עול שהוא ערבות הדדית שהוא רוצה לקבל חזרה את העובד, אבל אין לו מה לעשות עם עובד מקצועי, אם זה מהנדס ביצוע בחברת בנייה, הוא לא יוכל להחזיר אותו עכשיו לחודשיים, ולקחת על בסיס החודשיים האלו פרויקט, וגם, מה קורה אם יש איזושהי התייחסות מהאוצר על ההפרשות של המעביד כלי העובד

אלון שוסטר: תוסיפי עוד שאלה, השתתפות המעסיקים, השתת חלק מהמשכורת על המעסיקים

עדי פרנקפורטר ישראלי: כן, הרכיב הסוציאלי

עדי פרנקפורטר ישראלי:  בנוגע לשאלה ששאלת לגבי המעסיק שהוא בעצמו המילואימניק, העצמאי

עדי פרנקפורטר ישראלי:  הוא מקבל מענה בכמה דרכים שהיו בעבר, ועכשיו נוספה בהחלטת הממשלה הנוכחית אפשרות שלו לקבל פיצויים במסלול אדום גם על רווחים עתידיים שהוא מפסיד

עדי פרנקפורטר ישראלי:  לצורך העניין, אם הוא מילואימניק ועכשיו הרווחים שלו נפגעו בעתיד, כי הלכו לו לקוחות, כי הרווחים שלו ירדו, אז הוא מקבל על זה גם פיצויים

עדי פרנקפורטר ישראלי:      אני לא יודעת אם זה באמת עונה עד הסוף לשאלה ששאלת, בנוגע לחוסר היכולת שלו לפטר עובדים, אבל גם מראש הוא קיבל שיפוי יותר גדול בגין השכר שלו, הוא קיבל 125%, ולא רק 100% כמו כול שאר המועסקים, אז יש עוד מקומות שונים שיש לו איזשהו דלתא חיובית, שאני מקווה שעונה על הצורך

נעה בן שבת: יש אפשרות לקבל היתר לפטר, גם חייל במילואים

נעה בן שבת:  יש ועדה שיכולה לתת היתר, אבל במקרה כזה אני חושבת שהסיטואציה מאוד מורכבת

נעה בן שבת:  חייל המילואים מצד אחד, והמעסיק שהוא במילואים

ישראל אייכלר: לכן חבר הכנסת קרויזר העלה את הנושא

יצחק קרויזר: יש פה איזושהי חשיבות כמו שהיה בדיון הקודם, האוצר מעביר תקנים, ואני מקווה שתצא הבשורה לאגף השיקום

יצחק קרויזר:  גם פה אני מקווה שתצא איזושהי דרישה או בקשה לעבר משרדי הממשלה

יצחק קרויזר:  להקים שולחן עגול שיהיה סנכרון בין משרדי הממשלה השונים, בין המשפטים, אוצר, בריאות, רווחה, רשות המיסים, מישהו שידע לייצר עבור מערך המשרתים את האוטוסטרדה, נקרא לזה כביש 6 מול בירוקרטיה ממשלתית, כי יהיו לנו לא מעט פלונטרים כאלה

ישראל אייכלר: יש הרבה פרטים שיצטרכו לחדד ולדייק

ישראל אייכלר:  בתוכנית כול כך גדולה יש כול מיני מקרים כמו שהעלית פה, שגם המעסיק וגם השכיר, שניהם מילואימניקים

ישראל אייכלר:  הדברים האלה יצטרכו לבוא לידי הסדר, ביניהם או בין המשרדים

עדי פרנקפורטר ישראלי: בנוגע לשאלה השנייה שנשאלה פה על ידכם, כפי שיו"ר הוועדה אייכלר התייחס בתחילה, נעשה כרגע משא ומתן מול המעסיקים הפרטיים בשוק הפרטי על השיפוי הסוציאלי, כשבסופו של דבר המטרה היא באמת לתת את השיפוי הזה, ולתת כמה שיותר הטבות למשרתי המילואים במגזר הפרטי

ישראל אייכלר: הוועדה מצפה שהמשא ומתן הזה יגיע להצלחה תוך כמה ימים כי אנחנו לא יכולים לסחוב את זה להרבה זמן

ישראל אייכלר:  רותם אבידר צאליק, בבקשה

רותם אבידר צאליק: תודה רבה, אני אשמח לחזק ולהזכיר שאנשי המילואים הם בדיוק אותו הדבר כמו נשות המילואים, בהקשרים של מוגנות תעסוקתית, ולצערי הרב הרבה פעמים נשות המילואים סופגות את כול הנזק האגבי שנוצר בבית עקב שירות המילואים של הבן זוג/בת זוג

רותם אבידר צאליק:      אני רוצה לשתף אתכם בסיפור האישי שלי, מאיפה אני מגיעה

רותם אבידר צאליק:  בעלי התגייס ב-7 לאוקטובר כבר בשעות הצוהריים כמו רבים מאנשי המילואים, מאז ועד היום הוא מגויס

רותם אבידר צאליק:  נשארתי בבית עם 3 ילדים קטנים, כשהגדולה היא בת 5 וחצי עם צרכים מיוחדים, האמצעי בן 3 וחצי והקטן בן שנה, אז הוא היה עוד פחות משנה

רותם אבידר צאליק:       כול האירוע הזה, על כול השלכותיו, אני חושבת שמיותר לציין את הקושי המנטלי, הנפשי, הרגשי, ואז שבועיים לתוך המלחמה קיבלתי טלפון מהמעסיק והוציאו אותי לחל"ת, ככה שבעצם עם כול העומס שנוצר, נוצר כאן קושי כלכלי, משמעותי

רותם אבידר צאליק:  אני מאז ועד היום בחל"ת, לאחר שפניתי למעסיק באופן אישי, לכול מי שצריך כדי לשוב ולחזור לעבודה, קיבלתי תשובה שלילית

רותם אבידר צאליק:       אני כאן היום כדי להזכיר לנו שהמוגנות היא מאוד לא מהודקת לנשות המילואים, תחום החל"ת הוא תחום פרוץ, הוא הפך להיות השוק השחור של שוק העבודה

רותם אבידר צאליק:  כל מעסיק יכול בלחיצת כפתור להוציא את נשות המילואים לחל"ת, ולשכוח מהם

רותם אבידר צאליק:  התוצאה הישירה של הדבר הזה זו פגיעה כלכלית משמעותית

רותם אבידר צאליק:  חלקנו הגדול, כל נשות החל"ת לא יכולות לחתום דמי אבטלה, כי הן נאלצו לצאת לחל"ת בצורה יזומה לפעמים, מתוך המצב של גידול הילדים

רותם אבידר צאליק:  בפועל יש כאן פגיעה כלכלית, ישירה, ממושכת וללא וודאות לגבי איך אנחנו יכולות לצאת מזה, וגם פגיעה תעסוקתית משמעותית בקריירה שלנו, בהמשכיות ובחזרה למעגל העבודה

רותם אבידר צאליק:      הצורך כאן הוא חקיקתי, שהוא בהול

רותם אבידר צאליק:  יש כאן תופעה שהיא לא רק נקודתית למשבר הנוכחי הזה, משהו שאנחנו מכירים כבר כול משבר מזדמן

רותם אבידר צאליק:  בהחלטה פשוטה ובלחיצת כפתור כמו שאמרתי, בוחרים את הבחירה הפשוטה של החל"ת, ואנחנו במקרה הזה נותרנו מאחור

ישראל אייכלר: היית צריכה במשפט אחד לנסח מה בדיוק הדרישה שלך

רותם אבידר צאליק: הדרישה שלי כרגע היא לחוקק בחוק, לייצר תהליך חקיקה מזורז ככול שניתן כדי לאפשר מוגנות בתחום החל"ת

רותם אבידר צאליק:  יש לנו כמה נקודות שאנחנו יודעות להצביע עליהן, ואם זה לא היה ברור, הסיפור שלי הוא אחד מיני רבים

רותם אבידר צאליק:  התופעה היא תופעה ברורה במגמה שהולכת וגדלה

אלון שוסטר: ההוצאה לחל"ת, אני לוקח את המקרה שלך כדוגמא, האם יש בו קשר ישיר למציאות הכוללת, להיעדרות שלך?     

רותם אבידר צאליק: כן, יש לו קשר ישיר מכיוון שלא יכולתי לתת- - -     

אלון שוסטר: ואי אפשר להעסיק חלקית?     

רותם אבידר צאליק: זו בדיוק הנקודה שצריך לשים בה את הדגש

רותם אבידר צאליק:  אם בהתחלה היה צורך שלפעמים התחיל כיוזמה של המעסיק, או יוזמה של אשת המילואימניק, או בן/בת הזוג של המילואימניק שהיו בבית עם הילדים, אז היום זאת לא הבעיה

רותם אבידר צאליק:  רובם הגדול של הילדים חזרו למסגרות, היכולת של נשות המילואים לחזור לעבודה ב-80% תפוקה היא לגמרי שם, ואין סיבה היום לשמור את אותן נשים בחל"ת; על אף זאת עדיין רובנו הגדול נשארנו בחל"ת

דבורה ביטון: חרף העובדה שהילדים חזרו למסגרות ואת יכולה לחזור לעבודה מבחינתך?     

רותם אבידר צאליק: חרף העובדה שהילדים חזרו למסגרות

רותם אבידר צאליק:  מה שקרה זה שלמעשה- - -     

אלון שוסטר: חל"ת צריך הסכמה, זה לכאורה בהסכמה, ואז החשש הוא שתפוטר

ישראל אייכלר: במשפט אחד, כי אני רוצה את זה בניסוח

ישראל אייכלר:  מה הפתרון?     

רותם אבידר צאליק: יש לנו פתרון, אנחנו נפגשנו עם המון גורמים כדי לנסות לקדם את זה, כרגע אנחנו עוד לא מקבלות תגובות חיוביות

רותם אבידר צאליק:  אנחנו חושבות שיש פה צורך בחקיקה נרחבת לפתרון בעיית החל"ת, שההתעסקות כאן צריכה להיות בעניין ההסכמה, ברגע שאין הסכמה במהות, יש כאן כפייה

ישראל אייכלר: את מדברת על החד-צדדיות של הנושא?     

רותם אבידר צאליק: יש כאן הסכמת בלית ברירה, למעשה נוצר כאן חוזה שהוא בטל מעיקרו

נעה בן שבת: היוזמה צריכה להיות של המעסיק, כדי שתהיה זכאות לדמי אבטלה, אבל חייבת להיות הסכמה מצד העובד

רותם אבידר צאליק: נכון, ההסכמה נעשית בלית ברירה מתוך חשש אמיתי שלא יהיה לי בסוף לאן לחזור

רותם אבידר צאליק:  אנחנו נשים רבות, מבינות גם את הסיטואציה במשק

רותם אבידר צאליק:  אם אני אלך עכשיו לראיונות עבודה – הסבירות שינסו להימנע מלהעסיק אותי כי אני אשת מילואימניק, היא גבוהה, וגם לזה אין היום מענה

דבורה ביטון: אפשר גם להבין את המעסיק, כי אם היא לא מגיעה כי היא צריכה להשגיח על הילדים, אז יכול להיות שאפשר להגביל את זה לתקופה, נגיד הוא מוציא אותך לחל"ת לחודש

רותם אבידר צאליק: יש גם את עניין מנגנון ההסכמה, של חידוש הסכמה

רותם אבידר צאליק:  תמיד המעסיק והעובדת צריכים להיות באיזושהי בדיקת הסכמה מחודשת כדי שהחל"ת יהיה תקף, זה מצד אחד, מצד שני גם הגבלת זמן

רותם אבידר צאליק:  ככול שיש הסכמה שבכול מקרה ההכלה צריכה להיות מתוחמת בזמן כי צריך לייצר וודאות כלכלית בעיקר, גם למעסיק וגם לעובדות

רותם אבידר צאליק:      דבר נוסף, זה העניין של הזכויות הסוציאליות, נאמר כאן עבור אנשי המילואים, המילואימניקים עצמם

רותם אבידר צאליק:  בפועל, לי לא מפרישים לפנסיה, לא לקופת גמל, שום דבר מאותן זכויות שהבטיחו לי, ואין הבדל לצורך העניין בין תקופת החל"ת הזאת לתקופה של חופשת לידה, או חל"ת לאחר חופשת לידה, ששם כן מופרשות הזכויות הסוציאליות, וגם נשמרות הזכויות המקצועיות לצורך העניין, שהמעסיק מבטיח שאחוזי המשרה נשמרים, שהתפקיד נשמר

רותם אבידר צאליק:      היום כשאנחנו יוצאות לחל"ת, אף אחד לא מבטיח שאנחנו נחזור לאותה משרה, וגם לא לאותם אחוזי משרה, אז גם על זה צריך לתת את הדעת

רותם אבידר צאליק:  בנוסף, שתי נקודות אחרונות ואני מסיימת, עניין המוגנות

ישראל אייכלר: אני חושב שכדאי שתגישי לנו מסמך כתוב בעניין הזה

רותם אבידר צאליק: בשמחה, אנחנו הגשנו

אלון שוסטר: מה עם עמותת המילואים, עוזרת לכם?     

רותם אבידר צאליק: אנחנו בקשר מצוין עם קמל"ר, ולגמרי השאיפה היא לעשות את זה

ישראל אייכלר: אז כדאי שתגבשו ביחד איזשהו מסמך

רותם אבידר צאליק: המסמך כבר מגובש, אני חושבת שאנחנו גם שלחנו אותו אליך, נשלח אותו שוב

דבורה ביטון: נעביר על זה איזושהי הוראת חוק, או תקנה

רותם אבידר צאליק: זה בדיוק מה שצריך לעשות

רותם אבידר צאליק:      משפט אחרון לגבי עניין המוגנות, צריך להבין שגם חל"ת זו תקופה משמעותית שאותה אישה שלא נמצאת בעבודה, וגם כדי שהיא תוכל לשוב ולתפקד בשגרה, צריך לתת כאן תקופה של 60 יום לכול הפחות, כמו התקופה שניתנת לאחר חופשת הלידה, או למשרת המילואים שחוזר לשגרה, כדי שהיה תמשיך להיות מוגנת בחוק גם מפיטורים וגם מחל"ת

רותם אבידר צאליק:  הדרך הקלה והפשוטה למעסיקים היום לחמוק מעניין החוק, זה הוצאה לחל"ת

רותם אבידר צאליק:  אני מדברת בכובע של נשות המילואים, כי ברור לנו מאיפה אנחנו מגיעים, מ-2023, שהתחילה כאן את שנת 2024 בלחימה עוצמתית, ואנחנו נהיה שם ונמשיך להתמודד עם התופעה הזאת

ישראל אייכלר: תודה רבה

ישראל אייכלר:  אני רוצה לתת לאיגוד העובדים והעובדות הסוציאליים, אפרת רותם בבקשה

אפרת רותם: תודה רבה

אפרת רותם:  איגוד העובדות והעובדים הסוציאליים עובד בתקופה האחרונה על מיפוי הצרכים בשטח אצל כלל האוכלוסייה

אפרת רותם:  אנחנו בעיצומה של בדיקה בקרב 2,000 עובדות סוציאליות, על מה הן מזהות אצל משפחות המילואימניקים

אפרת רותם:  הנתונים לא סופיים, אבל אנחנו מקבלים דיווחים על החמרה בדברים כמו מצוקה נפשית, גם אצל הבגירים במשפחה, אבל כמובן גם אצל הילדים

אפרת רותם:  בעיות התנהגות, מצוקה כלכלית, קשיים בתעסוקה, קושי בין הורים לילדים

אפרת רותם:  אלה לא תופעות שיסתיימו לצערנו הרב, ביום שבו אנשי המילואים יחזרו לביתם

אפרת רותם:  בשמחה רבה, מרבית אנשי המילואים לא יגיעו לאגף השיקום של משרד הביטחון

אפרת רותם:       יש כבר הבנה מצד הממשלה שיש כאן צורך במענה מסוג טיפול זוגי, זה מצוין ואני מברכת על זה

אפרת רותם:  אבל הכלי שניתן הוא לא מספיק טוב, זה משבר בסדר גודל גם מבחינת ההיקפים, שאם הוא לא יטופל, אנחנו לצערי נתמודד עם ההשלכות שלו שנים קדימה, והבעיות יכולות גם להחמיר עם הזמן

אפרת רותם:      כרגע אין לממשלת ישראל תוכנית לטיפול במובן הציבורי במשבר זה

אפרת רותם:  יש איזשהו וואוצ'ר שיכול לשלם על 4 טיפולים זוגיים, זה נותן מענה לאוכלוסייה מסוימת, זה לא נותן מענה להיקף הבעיות שכבר היום אנחנו רואים שצפות

אפרת רותם:      אני רוצה לבקש מהיו"ר לקרוא מכאן בשם הוועדה למשרדי הממשלה, לייצר תוכנית עתידית, לגבי איך השירותים החברתיים אמורים להתמודד עם האוכלוסייה החדשה שתתגלגל ותדפוק על דלתם

אפרת רותם:  אלו דברים שגם אם נעצום עיניים, הם לא ייעלמו

ישראל אייכלר: תודה רבה

ששי שדה: אדוני היו"ר, האם נכון לשאול בדיון הזה בוועדה על הנושא של הזכויות הסוציאליות של המילואימניקים?     

ישראל אייכלר: רק רגע

ישראל אייכלר:  אתה נרשמת? עכשיו ביקשתי מאפרת שפרוט, אתה אחרי גברת שפרוט

אפרת שפרוט: תודה רבה, אני אפרת שפרוט, מנכ"לית עמותת נט"ל

אפרת שפרוט:  אני רוצה להמשיך את דבריה של אפרת מארגון העובדים הסוציאליים

אפרת שפרוט:  אנחנו העמותה שמתעסקת בטראומה על רקע לחימה וטרור

אפרת שפרוט:  מאז תחילת הלחימה קיבלנו מעל 20,000 פניות לקבלת סיוע

אפרת שפרוט:  אנחנו מפעילים גם את קו נט"ל האזרחי, וגם קו נפש אחת עבור יוצאי כוחות הביטחון, חיילים, שוטרים

אפרת שפרוט:       אנחנו לא רוצים שהאנשים האלו יגיעו להיות נכי צה"ל במספרים ובאחוזים מאוד גבוהים, עם פוסט טראומה

אפרת שפרוט:  המהלך החשוב עכשיו, גם בהקשר של קצין המילואים הראשי, וגם בקשר עם משרד הביטחון, בעניין הזה של תהליכי מניעה ועיבוד

אפרת שפרוט:  מאות אלפי אנשים צריכים לחזור הביתה, ובעניין הזה לא לחכות שהסימפטומים של הטראומה יגיעו לאלימות במשפחה, לאבטלה, להתמכרויות שאנחנו מכירים, שאלו בסוף הסימפטומים של הפוסט טראומה

אפרת שפרוט:       אנחנו חושבים שהתהליך המניעתי, לאפשר לאנשים לדבר, נכון שהצבא מאוד השתפר לעומת אירועי לחימה קודמים, נותנים את ההזדמנות הזאת לאנשים שיוצאים עכשיו, לכמה ימי עיבוד

אפרת שפרוט:  אנחנו עושים מהלך שאנחנו קוראים לו עכשיו מעבר בטוח, לאפשר 12 פגישות ללוחמים, וגם לעשות קבוצות לבנות הזוג

אפרת שפרוט:  זה בינתיים בממדים קטנים, אני חושבת שצריך להגדיל את הדבר הזה באופן משמעותי, בנט"ל, ובמקומות אחרים, מתקציב אגף השיקום, אגף החיילים המשוחררים, ודרך איפה שיחליטו לתקצב את זה

אפרת שפרוט:      זה ממש לא מתוקצב באופן שמספיק

אפרת שפרוט:  הדבר הנוסף, מה שהוגדר פה לטיפול זוגי, הסכום שהוגדר לנשות המילואימניקים ובני זוגם, זה סכום שהוא מאוד קטן, זה לא יספיק לכול הצרכים, לטיפול הרגשי של משפחות המילואימניקים

אפרת שפרוט:  אנחנו צריכים לחשוב במשקפיים של מניעה, ולא של טיפול לאחר מכן בפוסט טראומה, אנחנו מכירים בוועדה הזו איך זה נראה וכמה התופעות מחמירות עם השנים

אפרת שפרוט:  צריך לעשות את המהלך עכשיו, מהלך מקדים של מניעה

ישראל אייכלר: תודה רבה

ישראל אייכלר:  אסף סנדרוביץ, סגן אלוף במילואים, חבר בעמותה למען משרתי המילואים, בבקשה

אסף סנדרוביץ: שלום כבוד היו"ר, תודה רבה

אסף סנדרוביץ:  אני קודם כול רוצה לפתוח בתודה והערכה לשדולת המילואים, חלק ממנה זה חבר הכנסת שוסטר, שבשיתוף שלהם לפני כחודשיים, הם לקחו את הנייר עמדה שלנו כעמותה, והיום רוב התוכנית שהציגו בצבא על התגמולים לאנשי המילואים, התוכנית החדשה מבוססת על התוכנית הזאת

אסף סנדרוביץ:       אין ספק שהתוכנית שהוצגה בוועדת חוץ וביטחון לפני כשעה, על ידי משרד הביטחון ובני הקמל"ר, היא תוכנית טובה, שיש בה בשורה חיובית מאוד לאנשי המילואים

אסף סנדרוביץ:  יש בה עוד דברים שביקשנו בוועדת חוץ וביטחון שיחשפו בפנינו, כמו המדיניות

ישראל אייכלר: מה שביקשת בוועדת חוץ וביטחון מופיע בפרוטוקול, ואני גם חבר בוועדה הזו ויכול לקרוא את זה

ישראל אייכלר:  תגיד דברים שעוד לא אמרת שם

אסף סנדרוביץ: לרדת לרזולוציות של אוכלוסיות ספציפיות זה דבר מאוד חשוב, ואני רוצה לתת לכבוד היו"ר דוגמא

אסף סנדרוביץ:  אני אקח את אוכלוסיית הסטודנטים, אני נותן מילה טובה והערכה לבני הקמל"ר, למיכל העוזרת שלו, וליוסרי, שהם באמת לקחו את האוכלוסייה הזאת, והם מטפלים בה

אסף סנדרוביץ:  ככה צריך לטפל באוכלוסיית המילואים, ביום חמישי בוצע כנס עם כול ראשי המוסדות האקדמיים באופקים, ואתה רואה שהפגישו בין סטודנטים לבין ראשי המוסדות, וככה אפשר להיטיב עם אנשי המילואים

אסף סנדרוביץ:      ברגע זה ממש, יש ניידת של ביטוח לאומי, של רשות המיסים, באחד הבסיסים היותר קרביים בארץ, שממש נוגעת בלוחמים

אסף סנדרוביץ:  ככה צריך להנגיש את המידע ללוחמים, ולהגיע למיקסום זכויות

אסף סנדרוביץ:  האוכלוסייה של העצמאיים, ה-200 מיליון ₪ זה מצוין, ביקשנו את זה, וצריך לתת להם באמת את המילה הטובה על התקציב הזה, תודה

ישראל אייכלר: תודה רבה

ששי שדה: ששי שדה, משנה למנכ"ל ההסתדרות הלאומית

ששי שדה:  אני קודם כול מפרגן לוועדה ולתוכנית היפה שהוצגה כאן, בהחלט תוכנית ראויה, אבל יש דבר אחד שמאוד צורם לי וחסר כאן, והשאלה אם זה בתוכנית או לא

ששי שדה:  זה נושא הזכויות הסוציאליות של המילואימניקים

ששי שדה:  דיברנו על זה בדיונים אחרים בוועדה שלך אדוני

ששי שדה:      מדובר בזה שביטוח לאומי מפצה את המעסיקים רק על השכר ברוטו, ומעבר לזה יש הפרשות מעסיק לפנסיה, לגמול השתלמות, לביטוח לאומי, הבראה, חופשה, מחלה, שמסתכמות בערך ב-30%, מעבר לכך שאין פיצוי למעסיק על זה

ששי שדה:  אני אשמח לדעת אם זה היה חלק מהדיונים, ואם זה גם יבוא לידי פתרון בתקציב הקרוב, ביום חמישי

ישראל אייכלר: טוב ששאלת, כי היית פה בהתחלה ואמרתי את זה אולי 4 פעמים

ישראל אייכלר:  הנושא בין המעסיקים לבין האוצר במשא ומתן בהסכם קיבוצי שיכלול את שיפוי המעסיקים על ההפרשות הסוציאליות שמעבר לברוטו

ישראל אייכלר:  זו עסקת חבילה, גם המעסיקים יצטרכו לתת כמה דברים למילואימניקים, כגון הגנה מפני פיטורים לפחות ל-90 יום, כגון ימי מחלה וכדומה

ישראל אייכלר:  אני מקווה, וביקשתי מטעם הוועדה שתוך כמה ימים הם יגיעו להסדר, ואנחנו נדון בזה ונשמח לקבל את ההסכם שסוכם בין האוצר לבין המעסיקים

ששי שדה: התקרה עדיין עומדת על 20%? זה לא השתנה?     

ישראל אייכלר: אנחנו נראה לאן הם יגיעו, הצעת החוק שלנו דיברה על 20%, ואם זה יגיע לזה אנחנו נהיה מאוד מרוצים

ישראל אייכלר:       גברת שחר, רצית להגיד משהו?     

שפרה שחר: שאלה חשובה לקמל"ר, התבקשתי לשאול אותה גם מאנשים בשטח

שפרה שחר:  אני גם כמעסיקה מעסיקה 6 עובדים, שכל השישה נמצאים בצו 8 החל מה-7 באוקטובר, אחד מהם לפחות לא לוחם, הרי בכול גדוד לוחם יש גם כאלה שההכשרה שלהם 02, הם לא נחשבים לוחמים, למשל אנשי חימוש שמחלצים טנקים, וגם תפקידים אחרים שנמצאים באותו מצב סיכון, וכרגע לפי המתווה שלכם הם אינם זכאים למה שלוחם זכאי

שפרה שחר:  אני חושבת שהשאלה היא במקומה, וכן הייתי רוצה לקבל תשובה

מירב בן ארי: אני אדייק אותך

מירב בן ארי:  אנחנו מסתכלים על יחידות כמסגרת שלמה; אם למשל מדובר בגדוד לוחם – כל מי שבגדוד מבחינתנו זכאי לתגמולים ולמענקים כאילו הוא לוחם, גם אם הוא חימושניק, וגם אם הוא הנַשָּׁק

שפרה שחר: מצוין, תעביר את המסר כי אנשים מתקשרים לשאול והם זכאים לתשובה

ישראל אייכלר: תקשיבי לו, הוא עונה לך בדיוק מה שרצית

מירב בן ארי: כל המסגרת היא מסגרת לוחמת, מסגרת שאינה לוחמת, לא תקבל

מירב בן ארי:  אנחנו רוצים דיפרנציאליות, אנחנו רוצים שהלוחמים שלנו יקבלו יותר

ישראל אייכלר: תודה רבה

יצחק קרויזר: אתם דיברתם עכשיו על הבידול ביחידות לגבי המענק? פספסתי, רצתי לוועדת הכספים

מירב בן ארי: כן, אמרתי שיחידות בייעוד קדמי, יחידות שקשורות למערך הלוחם, ככה זה הוגדר בהחלטת הממשלה, הם יהיו אלה שזכאים לתגמול המוגדל

מירב בן ארי:  כול התגמולים, כול המענקים, כולם מקבלים אותם, המסגרות הלוחמות מקבלות יותר

מירב בן ארי:  היחס"מ למשל היא יחידה בייעוד קדמי, ולכן מטבע הדברים כרגע על פי הקטגוריות הוא נמצא בפנים ויקבל

מירב בן ארי:  הקו עובר איפשהו, ותמיד יהיו כאלה שיהיו לצערי מחוץ לקו

יצחק קרויזר: מה לגבי כיתות הכוננות, אתה יודע להגיד איפה הן בסיווג?     

מירב בן ארי: אני עוד לא יודע להגיד, זה נמצא כרגע בדיונים, ראש אכ"א צריך לחלוט את זה ואז זה יוגדר

ישראל אייכלר: אני רוצה לסכם את הדיון במספר משפטים

ישראל אייכלר:  הוועדה מברכת את הממשלה ואת כל השרים, כל הרשויות, גם הגורמים בצבא, וגם הגורמים ברשות המיסים ובביטוח הלאומי שהגיעו להסדרים בעניין ה-9 מיליארד ₪ להיטיב עם משרתי המילואים

ישראל אייכלר:       אנחנו רשמנו לנו כמה נקודות שאנשים העלו, ואנחנו רוצים שזה יקרה

ישראל אייכלר:  למשל, הציעו פה שולחן עגול בין משרדי הממשלה והרשויות, לבין מערך המילואים על שאלות שלא עלו, כמו שהעלה חבר הכנסת קרויזר מקרים שונים וחריגים, פשוט לשבת יותר בהרחבה על נושאים שנוגעים לכולם

ישראל אייכלר:       דברים שנוגעים במסגרת התוכנית, שצריכים תיקוני חקיקה, תקנות, הוועדה תיתן קדימה להצעות האלו ואנחנו נזרז אותן כמה שאפשר כדי לאשר אותם

ישראל אייכלר:  כבר היום אנחנו נאשר את הארכת המענק הראשון שהתחילו לתת לחיילי המילואים, התגמול המזערי ל-300 ₪ לשנה נוספת

ישראל אייכלר:  בכול דבר שאתם תצטרכו, אנחנו פה

ישראל אייכלר:      אנחנו רוצים להודות למשרד האוצר על היחס גם למשרתי המילואים, וגם למשא ומתן שהם מנהלים עם המעסיקים כדי לשפות אותם

ישראל אייכלר:  אנחנו מחכים לתוצאה של ההסכם הקיבוצי שהם יעשו, ואנחנו מציינים בסיפוק את השיחה שהייתה לנו בשעת הוועדה שהייתה פה עם אגף השיקום, שיהיה להם 200 תקנים חדשים, דיברנו אתמול עם מנכ"ל האוצר ואני מקווה שהדבר הזה יבוצע, זה דבר גדול מאוד

ישראל אייכלר:      תהיה המון עבודה ל-200 התקנים, זה לא תקנים לוקסוס, אני מקווה מאוד שזה יבוצע, ואנחנו נהיה בקשר גם עם אגף השיקום וגם עם משרד האוצר כדי להביא את הדבר הזה לידי ביצוע

ישראל אייכלר:  לגבי החל"ת, אנחנו מחכים להצעה שתגישו לנו על התיקונים שצריכים להיעשות לדעתכם, כדי שהחל"ת לא יהיה חס וחלילה חד צדדי, או השוק השחור של שוק העבודה, אנחנו רוצים למנוע את הדברים האלה, אנחנו רוצים שזכויות העובדים ישתפרו

ישראל אייכלר:      כל תיקון חקיקה שאנחנו נצטרך לעשות, אנחנו נשמח לקבל את ההצעות, ואנחנו נדון בהם

ישראל אייכלר:  גם רשמנו את הבקשה של העובדים הסוציאליים, שאנחנו חושבים שהיא צודקת מאוד, חבר הכנסת שוסטר העלה את זה שצריך להכין מאגר גדול מאוד, ללא שום פרופורציה למה שהיה עד היום, לעובדים הסוציאליים שיצטרכו לטפל טיפול מניעתי לאנשים שיחזרו מן המלחמה, ובני משפחותיהם

אפרת שפרוט: גם דרך משרד הביטחון מניע, וגם דרך השירותים החברתיים

ישראל אייכלר: על משרד הביטחון דיברנו; אבל גם בשירותים החברתיים בקהילה, כך קורא לזה חבר הכנסת שוסטר, אנחנו צריכים לתגבר את הדברים האלה, ואם כל זה ייעשה בעזרת ה', אנחנו נזכה שהמלחמה הזאת כבר תסתיים, ושנדע לחזור לימי שלום ושגרה, שנדע רק טוב וחסד

ישראל אייכלר:  תודה רבה לכל אלה שהגיעו לפה, ישיבה זאת נעולה